JohanHeinsen/ENO huggingface dataset:
Aarhuus Stifts-Tidende, 1846-02-26
J Jtalien bliver det ved at gjære. April Maaned betegnes som det Tidspunct der er bestemt til revolutionaire Udbrud og Opstande i Piemont, Toscana, Neapel, Sicilien og Kirkestaten. Der tales om Land gange, som forberedes paa Corsika, de joniske Øer, i Spanien &c. General Prim, der spiller en saare hemmelighedsfuld Rølle, har den hele Vinter opholdt sig i Marseille, og Prindsen af Capua, der som bekjendt lever i Uvenskab med sin Broder, Kongen af Reapel, er indtruffen til Malta. At den toskanske Regjering dog omsider har udleveret til den pavelige Regjering en vis Rienzi, som var een af Hovedmændene for det sidste Opstandsforsøg i Kirkestaten, har i Florenz fremkaldt en saa levende Uvillie, at Storhertugen havde anseet det for raadeligst at forlade Hovedstaden og tilbringe nogen Til i Maremmerne. Ved Capitulationen af 2den Octbr. f. A. havde Rienzi formeent sig sikker mod Udlevering. J Florenz' Gader havde Folket sammenrottet sig og raabt: "Ned med Ministeriet, Ned med Pavehoffets Tilhængere.
Aarhuus Stifts-Tidende, 1846-02-26
J Warschau hersker for Tiden et meget krigersk Liv. Næsten daglig indtræffe Tropper dertil fra det Jndre af Rusland, som enten indqvarteres der eller marschere videre til Grændsen. Der gaaer det Rygte at der er udbrudt Opstande paa flere Puncter af Kongeriget, i Særdeleshed betegnes Cujawien og Lithauen, som de Egne, hvor Jndbyggerne skulle have revolteret mod Regjeringen.
Aarhuus Stifts-Tidende, 1846-02-26
Det i Posen opdagede revolutionaire Complot skal være forraadt af en Godseier. Man har fundet fuldstændige Lister over alle de Personer, der skulde være Anførere for de Sammensvorne. Der skal ogsaa være fundet en Krigskasse, forsynet med 60,000 Rthr. pr. Cour. Ogsaa en heel Deel Underofficierer ere blevne fængslede. Politiet i Posen havde paa een Dag ladet omringe flere af Byens Gjæstgivergaarde, hvor omtrent hundrede polske Adelsmænd havde forsamlet sig til et Middagsmaaltid. Flere af dem bleve arresterede. Ligeledes har Politiet confiskeret en Mængde Vaaben, navnligen Pistoler og Geværer med dobbelt Løb. J Thorn havde man hos Nogle af de Arresterede fundet Planer over de preussiske Fæstninger ved Weichselen. J Berlin troer man, at Storhertugdom met Posen vil blive opløst, og fordeelt under Vestpreussen, Schlesien og Mark Brandenburg.
Aarhuus Stifts-Tidende, 1846-02-26
Det Udbytte af Guldsand, Siberien leverer, er saa betydeligt, at det maaskee snart i Europa vil frembringe en Omvæltning, lig den, der bevirkedes ved Opdagelsen af de rige Bjergværker i Peru. J et Tidsrum af 14 Aar har dette Udbytte tiltaget i et Forhold af 1 til 200. Skjøndt over 11,000 Kolonister ere sysselsatte med Guldvaskning, forsikkrer man dog, at Mangelen paa Arbeidere er den eneste Hindring, der staaer iveien for et langt større Resultat. Det sidste Aars Udbytte anslaaes til henved 17 Millioner Rubler.
Aarhuus Stifts-Tidende, 1846-02-26
Om ogsaa Kornindførselen frigives i England, vil det dog ikke være at befrygte, at Kornpriserne ville stige i de europæiske Kornlande, thi da vil Korn i Masser blive bragt fra Amerika til England. Hidtil have Englænderne, i Nødstilfælde, kun nedsat Tolden for et Par Uger, og naar Amerikanerne fik Efterretning herom, var det for sildigt at komme med deres Ladninger. Er Jndførselen derimod vedvarende fri, vil der fra Amerika blive paabegyndt en overordentlig stor Kornhandel. (Sir Robert Peel var ifølge hans store Anstrængelser bleven saa syg, at han gjentagne Gange er bleven aareladt.) Dronning Victoria skal – som det hedder i the Post pludseligt være bleven en høist ivrig Tilhængerinde af de nye commercielle Planer, og i en Audients, som hendes gamle, næsten faderlige Ven, Lord Melbourne, for nylig havde hos hende, med saadan Varme billiget disse Reformer, at Viscounten, paa hvem Dronningens Ord gjorde et stærkt Jndtryk, skal have sagt til Hendes Majestæt: "Madame. Hand ikke saaledes De næste Ting, som ville komme derefter, ville da røre ved Deres Krone.
Aarhuus Stifts-Tidende, 1846-02-26
Vor Gesandt ved det danske Hof, Hr. v. Billing hedder det fra Paris under 10de de. – er for nogle Dage siden afgaaet til London i et vigtigt diplomatisk Ærinde, Danmark angaaende." (Fædrel. opfordrer den Brig. Td. til at optage denne Efterretning, der læses i Augsburger Allgem. Zeitung" for 10de Februar d. A.)
Aarhuus Stifts-Tidende, 1846-02-26
En engelsk Særling gjør for Tiden stor Opsigt i Toulouse. Nylig leiede han alle de Vogne og Citadiner (et Slags Omnibusser) som vare at faae, satte sig i en af dem og lod de andre kjøre bagefter. Antallet af Vognene, som dannede dette sælsomme Optog, var imellem 20 og 30. Men det Naragtigste var, at Lordens Forrider, klædt som en Kok, med Nathue, hvid Trøie og Forklæde, travede foran. Optoget ledsagedes af en støiende Folkemængde.
Aarhuus Stifts-Tidende, 1846-02-26
Dandserinden Fanny Elsler har i Rom endt sine Gjæsteroller under en saakaldet Bifaldsorkan."
Aarhuus Stifts-Tidende, 1846-02-26
Ved den sidste Forestilling blev Kunstnerinden vist fremkaldt over hundrede Gange. Forhen havde man overøst Fanny Elsler med Blomsterkroner, Krandse og Bouketter, tilvinket hende Bifald med Lommetørklæder, Hatte, Paletots og Kapper. Men tilsidst fandt man paa, at applandere Kunstnerinden, ved at tilkaste hende Fingerkys.
Aarhuus Stifts-Tidende, 1846-02-26
Retssalen i Mainz var nys i tre Dage overfyldt med Mennesker. For Skrankerne stod Heinrich v. Sulkowsti, en Polak, der i længere Tid havde fungeret som Opvarter i det preussiske Casino, og paa hvem den svære Anklage hviilte, at have begaaet et Rovmord paa Kjøbmand Neef. Denne havde i længere Tid været forsvunden, og fandtes omsider i Haven ved det nævnte Casino, nedpresset i en Kuffert, skrækkeligt lemlæstet. Da man ofte havde seet Sulkowski omgaaes med Neef, da Kufferten, hvori Liget befandt sig, bevistes at være Sulkowskis Eiendom, fattede man strax Mistanke til Denne, og fængslede ham. Undersøgelsen varede et heelt Aar. Sulkowski nægtede vedholdende, og kun enkelte Jndicier bragtes for Lyset i Undersøgelsens Løb. Det vigtigste af disse er, at den Myrdedes Uhr er bleven fundet i Matradsen i den Anklagedes Fængsel. Vidneforhøret gav ingen synderlig Oplysning; dog havde man fundet Blodspor i Sulkowskis Værelse. Sagen maa nu forholde sig, som den vil, saa havde Publikum og Juryen den moralske Overbeviisning, at Sulkowski var Morderen, og Resultatet af Forhandlingen svarte til denne Overbeviisning. Efter en tre Dages høist interessant Procedure blev Sulkowski af Juryen erklæret skyldig, og af Retten dømt fra Livet.
Aarhuus Stifts-Tidende, 1846-02-26
De mellemeuropæiske Floders Vandstand er stegen til en frygtvækkende Høide, og Oversvømmelserne have alt anrettet uhyre Ødelæggelser. Floderne Weichsel, Odder og Neisse oversvømme Egnene vidt og bredt.
Aarhuus Stifts-Tidende, 1846-02-26
Elben har ved Dresden naaet en Vandstand af 8 1/2 Alen, mellem Dresden og Pirna staaer hele Chausseen dybt under Vand. J Schandan staaer Vandet 3 til 4 Alen høit i Gaderne. Jndvaanerne have maattet flygte op i de andre Etager, alle Forretninger ere ophørte, og Husene true med Fald. Mellem Prag og Wien er al Samfærsel paa Jernbanen afbrudt. Jlmfloden er traadt over sine Bredder i betydelig Høide.
Aarhuus Stifts-Tidende, 1846-02-26
Rhinen staaer ved Cölln 26 Fod høit, Vandet er trængt ind i Staden og har opfyldt alle Kjældere. Samfærselen underholdes ved en Dampbaad, og Posten tabte forleden Aften sin Brevsæk i Rhinen. J Dusseldorf ere de lavt liggende Qvarterer aldeles oversvømmede. Mainfloden er traadt over sine Bredder, endeel af Würzburg staaer under Vand. Ogsaa Weseren, Werra og Fulda, staae meget høit. J Munden staaer Vandet 12 Fod høit i Forstaden. Chausseen mellem Hannover og Bremen er aldeles oversvømmet.
Aarhuus Stifts-Tidende, 1846-02-26
Den i Berlin samlede evangeliske Kirke-Conferents har endt sine Forhandlinger, men er, som man kunde vente, derved hverken bleven enig om eller istand til at opgive nye eller bestemte Hjælpemidler til at afværge de for den bestaaende Kirkeforfatning opløsende religiøse Bevægelser, der bestandigt meer og meere tiltage i Tydskland. Man har imidlertid taget den Beslutning, at fortsætte disse Conferentser, og derved danne et Slags raadgivende Repræsentation af den protestantiske Kirkes Tilhængere, der skulle samles til bestemte Tider.
Aarhuus Stifts-Tidende, 1846-02-26
J Cölln er opdaget et stort Vexelbedrageri, hvor en Kjøbmand Husgen og en Garver Jahnsen have gjort sig skyldige. De have nemlig ved falske Vexler indkasseret en Sneestusinde Rdr. Husgen er flygtet til England, men Jahnsen greben og dømt til Tugthuusstraf.
Aarhuus Stifts-Tidende, 1846-02-26
J Hannover er man nu, ligesom ogsaa her i Danmark, kommen til den Overbeviisning, at Jndførelsen af engelske Fuldblodshingste og Væddeløb, istedetfor at forbedre, tvertimod i Almindelighed har forværret Landracen, der ved denne Blanding som oftest er bleven beladt med ydre Feil og tillige har faaet en Mængde Rykker. Fremmede Hestehandlere vilde ikke kjøbe disse Heste, og dersom det ikke havde været befalet, at Cavalleri-Regimenterne skulde remonteres af Landets eget Hesteopdræt, havde de næsten været uafsættelige. Man er derfor nu i Hannover betænkt paa at anskaffe kraftige Yorksyire-Beskelere, hvorved man haaber igjen at hæve den hannoveranske Hesterace.
Aarhuus Stifts-Tidende, 1846-02-26
Medens den berømte (ogsaa i Danmark bekjendte) Escamoteur Bosco den 17de f. M. i Wien forberedte sig til at begynde en Forestilling, antændtes en Raket ved uforvarende at blive bragt Lyset for nær, og sammes Gnister faldt i en Kasse, der var fyldt med Raketter, hvorpaa der skeete en Explosion, ved hvilken Bosco blev meget forbrændt, idet han, for at beskytte de Tilstedeværende, havde kastet sig med Overkroppen over Kassen. Hans Ansigt og Hænder bleve derved saa beskadigede, at det ikkun var ved øieblikkelig anvendt Lægehjælp, at hans Liv kunde frelses.
Aarhuus Stifts-Tidende, 1846-02-26
Den ved flere literaire Arbeider bekjendte Hr. v. Rosen (der ogsaa formedelst en Duel har, som Kieler Student, været paa Fæstningen i Nyborg), og som først var bleven bortviist fra Leipzig, har nu ogsaa - ifølge "Deutsche Allgemeine Zeitung faaet befaling af Politiet i Berlin til ufortøvet at forlade Staden.
Aarhuus Stifts-Tidende, 1846-02-26
Paa Slottet i Stockholm holdtes den 5te Februar en Exammen over Prinds Oscar, inden han begav sig til Universitetet i Upsala. Prindsen examineredes, deels af sin Lærer, Academiadjunct Carlson, og deels af Professorerne Sellen og Winquist fra Upsala, samt af Rectoren ved Stockholms Gymnasium, i Religion, Mathematik, Latin, Historie, Geographi og Statistik. Examen varede fra Kl. 9 til 2. Hele den kgl. Familie var tilstede derved, samt Statsraaderne Krogh og Silverstolpe.
Aarhuus Stifts-Tidende, 1846-02-26
Paa Auctionskammeret i Stockholm skulde den 2den de holdes en usædvanlig Auction. Antallet af de Artikler, der skulde sælges, var kun tre, i Form af Pakker, men den ene af disse indeholdt Gjældsbeviser, for uvisse Fordringer til et Beløb af over 27,000, den anden Pakke do. 50,000, og den tredie do. 18,000 Rdr. Bco. Pakkerne tilhøre afdøde Magister Thorbjørnsons Concursmasse.
Aarhuus Stifts-Tidende, 1846-02-26
Ved kongelig Resolution er det tilladt Politibetjentene i Norge, til den for dem anordnede Uniform, at bære Sabel, dog uden Port d'Epee, samt at anbringe paa deres Huer et Skildt af Sølv, hvori vedkommende Byes Vaaben.
Aarhuus Stifts-Tidende, 1846-02-26
Fædrelandet. Hs. Maj. Kongen har under 23de Januar allernaadigst resolveret saaledes: "Vi have med allerhøieste Tilfredshed seet den Fremgang som Naturalhoveriets Afløsning i Vort Kongerige har havt i de senere Aar, og bifalde allernaadigst, at en Fortegnelse derover, samt de af samme uddragne Resultater, bringes til almindelig Kundskab."(C. Td.)
Aarhuus Stifts-Tidende, 1846-02-26
Bønderne paa de Falsterske Domainer, hvis Gaarde tidligere vare dem solgte til Eiendom, men efter Bøndernes Forlangende gik tilbage til at være Fæstegods, attraae nu igjen Selveiendom, i hvilken Anledning der efter Hs. Maj. Kongens Ordre er affattet en Plan over hvad der formenes at kunne svares i Kjøbesum og aarlig Afgift. Dette Forslag foreligger nu (Dansk Ugeskr.) Hs. M. til Approbation.
Aarhuus Stifts-Tidende, 1846-02-26
Der var anlagt Sag imod en kjøbenhavnsk Hyrekudsk og hans Søn for Dyrplageri, men Begge de Tiltalte frifandtes, Første, fordi han havde været fraværende da det Paatalte passerede, Sidste, fordi han havde staaet i den Formening, at Hestene nok kunde have udholdt det Arbeide, hvortil han havde bestemt dem, og at han ikke kunde drages til Ansvar fordi han havde feilet i sin Bedømmelse af deres Evner til at udføre samme. J Anledning af det Udfald, denne Sag har faaet, er nu Criminal- og Politiretten bleven opfordret til offentligen at forklare, Hvad der forstaaes ved Dyrplageri, thi naar det, at spænde to Heste, saaledes brudte paa Bringen og Siderne, at de ikke vilde gaae frem, fordi de ulykkelige Dyr naturligviis ikke kunde, for en Vogn (en Omnibus) med 22 Personer; at prygle paa en Hest med al Kraft, fordi den er saa mat, at den ikke kan gaae; og det ovenikjøbet attesteres fra Veterinairskolen, at Arbeidet overstiger de omhandlede Hestes Kræfter – naar dette, sige vi, ikke kan kaldes Dyrplageri, da er det vanskeligt at begribe, Hvad der skal forstaaes ved Mishandling mod Dyrene, uden derom at oplyses nøiere af Crimi(Khvnsp.) nal- og Politiretten.
Aarhuus Stifts-Tidende, 1846-02-26
Totalafholdenhedsselskabet i Kjøbenhavn afholdt Søndagen den 15de de, et Festmaaltid, hvori nogle og 50 Medlemmer deeltoge. Denne Fest var sikkert den første, der nogensinde af saa stort Antal Deeltagere har været afholdt i Danmark, hvorved hverken Viin eller anden stærk Drik er bleven nydt, og den afgav et fortræffeligt Beviis paa, at man kan mor sig ypperligt, drikke Skaaler osv. uden Brug af berusende Drikke. Skaalerne udbragtes ved adskillige(Khvnsp.) Boller varm Limonade.
Aarhuus Stifts-Tidende, 1846-02-26
J Fædrelandet læses følgende Brudstykke af et Brev fra Haderslev Amt, der formodentlig vil fremkalde nærmere Oplysninger om den deri berørte Sag: Det vil desuden more Dem at høre Noget om vor Amtmand, Conferentsraad Johanusen. Greben af vor Tids industrielle Aand har han mod Slutningen af forrige Aar etableret et Steenbrud. For at gaae forsigtigt til Værks, thi det bør Alle, endog de store Embedsmænd, gjøre, benyttede han sig af en af sine Tjenestepigers Hjælp. Denne Pige havde nemlig en Morbroder eller anden Slægtning ved hiin Kystegn, som ganske egnede sig for Amtmandens Brug. Bemeldte Slægtning blev altsaa udnævnt til Steenbrudsmester. Her i Amtet findes rigtignok ingen Klipper, undtagen Embedsmændene, og dem vover Jngen at røre ved. Derimod findes hist og her langs med Strandbredden af Lillebelt en Mængde store Granitblokke, som Havet, ved aarlig at bryde sig mod Næsserne og Klinterne, har skyllet ud af Bøndernes Jorder. Bønderne sukke jevnlig over deres svindende Kystjorder, til hvilket der ikke tages Hensyn ved Jndkrævningen af Skatterne; de have kun den maadelige Trøst at beholde de store Kampesteen, som Vandet ikke mægter at bortskylle. Disse tjene ogsaa som en naturlig Dæmning mod Beltets Brændinger, og derfor sælge Bønderne nødigen af deres Steen, uden naar der bydes en god Priis. Den vilde blive anseet for en Tyv eller Ransmand, som tog en saadan Steen fra en Andens Strandbred. Ligesom Culturen og Velstand gjør Opførelsen af nye Bygninger, Trapper, Broer a. altid mere nødvendig, saaledes stige disse Granitblokke altid mere i Priis. Det har Amtmanden i Haderslev Amt beregnet. Derfor sendte han mod Slutningen af Aaret 1845 sin engagerede Steenbrudsmester til Lillebeltets Strand, hvor denne dagtig gaaer og kløver de bedste Steen, fornemmelig Bøndernes i Anslet, Fjelstrup Sogn, og bortfører dem til Kjøbere inde i Landet.
Aarhuus Stifts-Tidende, 1846-02-26
Bønderne henvendte sig strax til Steenbrudsmesteren med høflig Anmodning om at lade deres Steen ligge i No. Men han gav dem kort Bested og lod sig ikke forstyrre. Nu og de afsted ind til Amtmanden i Haderslev, men til deres Forundring fik de ingen Beskyttelse her. De prøvede da paa at klage hos Herredsfoged Thomsen. Han befalede ogsaa strax hiin Steenkløver at holde inde med sit mislige Arbeide. Men hans Decret annullerede Amtmanden nogle Dage efter, og Kløvningen og Bortførelsen af Bøndernes Granitblokke dreves raskere end tilforn. Bønderne klagede da atter hos Amtmanden, men, selv Part i Sagen, henviste han Bønderne til at søge Opreisning ved ordentlig Proces for Thinget. Dette var et ypperligt Raad, thi førend Domstolene her bleve færdige, vilde Ransmanden være borte med Kosterne, førend Sagen paa denne Maade blev gjennemført for alle Jnstantser, vilde der ikke være en god Steen tilbage ved Lillebelt; og vandt Bønderne omsider, efter mange Hundrede Dalers Omkostninger, deres Sag, hvad da hertillands dog vilde være høist problematisk, saa vilde Steenhuggeren enten være borte eller Jntet have at erstatte dem Sagen med. Characteristisk er det, at bemeldte Steenhugger af Øvrigheden strax blev forsynet med den saakaldte Fattigret", det vil sige: fri Proces med en af det Offentlige beskikket Defensor. Men hvad skulde Bønderne nu gjøre? De betragtede Amtmandens Svar, at begynde en Proces, som en Henviisning til en Afvei, hvad det ogsaa var. Deres Beslutning er nu bleven paa Christenviis at tie og lide, og naar Steen dæmningen er borte fra deres Jorder, da at lade disse i Vintermaanederne endnu mere end nogensinde beskadiges af det oprørte Belt. Men jeg har ikke kunne tie til dette Exempel af Justitsen i vort lykkelige "Schleswig Holstein.
Aarhuus Stifts-Tidende, 1846-02-26
J Odense forevises i denne Tid, af en Hr. Møller fra Flensborg, en mærkelig Samling af forskjellige af ham sammensatte nydelige smaae Kunstsager, saasom et Linieskib, en Mølle, et Springvand o. fl. Ting, hvilke stykkeviis ere nedsatte i Glasflasker og her danne et Heelt. Otte Aars Flid og Taalmodighed er bleven anvendt hertil. At de ere stykkeviis, Deel forDeel nedsatte, og at ikke Flaskerne ere blevne pustede efter at Sammensætningen er udført, derfor haves Attester af agtede Mænd i Flensborg, saasom Commandeur Warendorff, Kammerherre v. Holstein, Senator Lorenzen &c. (H. Av.)"Foreningen til Søfartens Fremme i Aalborg har modtaget et sjeldent Beviis paa uegennyttig Opoffrelse, idet Skibsfører Cand. philosophiæ Branth der af Byen, som afvigte Aar absolverede Examen ved Aalborgs Navigationsskole med bedste Characteer, har tilbudet, aldeles uden Vederlag, i Vintermaanederne at undervise unge Sømænd i Navigationsvidenskaben og de dertil fornødne Forkundskaber. Han har allerede be(Aalb. Av.) gyndt et saadant Cursus.
Aarhuus Stifts-Tidende, 1846-02-26
Hos Slagtermester Abr. Nathansen i Randers er i disse Dage at see et ualmindeligt fedt 3 Aars Sviin, af engelsk Race, der veier 45 Lispund. Det er kun lavt af Væxt, men meget bredt (godt 3 Qvarteer over Boven), og fedet hos Forpagter Laursen paa Visborggaard. (Rd. Av.)
Aarhuus Stifts-Tidende, 1846-02-26
Khvns Børs-Cours den 23de Februar. Hamborg a vista . . . . . . . . 19 Bank-Disconto. . . . . . . . . Do. af Banco Vexler 3 1/2 4 PC. kongl. Obligationer . . 104 1/2 a 105. Nationalbank=Actier . . 174 1/2 a 175.
Aarhuus Stifts-Tidende, 1846-02-26
Kjøbenhavns Torvepriser, den 21de Febr. Hvede 8 Rbd. 5 Mk. a 9 Rbd. Rug 6 Rbd. 5 Mk. a 7 Rbd. 2 Mk. Byg, 2d., 4 Rbd. 4 Mk. a 4 Rbd. 5 Mk. Do. 6d., 4 Rbd. 2 Mk. a 4 Rbd. 3 Mk. Havre 20 a 22 Mk. Ærter 6 Rbd. 3 Mk. a 7 Rbd. 3 Mk. pr. Tde. Flæsk 11 a 12 Mk. Lpd. Smør 22 a 24 s. Pd. Fallitter. J Hamborg den 20de Febr.: Handelshuset Jbsen & Lehndorf, med 43,000 Banco, circa 10,000  Courant, 14872 pr. Courant, og 375 Louisdorer. - J Kjøbenhavn den 19de Urtekræmmer Winkel-Horn og Manufacturhandler F. Bernhardt.
Aarhuus Stifts-Tidende, 1846-02-26
Ankomne fra Kallundborg til Aarhuus: Pastor Melbye, Lieutenant v. Bauditz, Kjøbmand Hartvigson, Cand. theol. Garden, Styrmand Mylertz, Sømand Bang.
Aarhuus Stifts-Tidende, 1846-02-26
Afreiste fra Aarhuus til Kallundborg. Jnstitutbestyrer v. Westen, Opticus Kappelen, Engvandingselev Echberg, Skorsteensfeier Kranthammel, Skomagerm. Gram.
Aarhuus Stifts-Tidende, 1846-02-26
Bekjendtgjørelser. Efter 8te Maaneders haarde Lidelser kaldte Alkiærligheds Gud den 15de Februar til sin himmelske Fred og Hvile min kjære elskede Pleiedatter, Jomfru Louise Friis, der i 34 Aar har levet ved min Side, og i al den Tid kjærligen deelte Vee og Vel med mig; hun savnes smerteligt og begrædes oprigtig af L. Güldencrone, Louisenhøi, d. 24de Febr. 1846. født Knuth.
Aarhuus Stifts-Tidende, 1846-02-26
MASKERADE. Søndagen den 1ste Marts afholdes offentlige Maske-Bal i Klubben "Harmoniens Locale, hvortil herved indbydes; de som ønske heri at deeltage, blive ligesom forrige Aar at indføres af Selskabets Medlemmer. Entree-Billetter afhentes.
Aarhuus Stifts-Tidende, 1846-02-26
fra Mandagen den 28de de hos Hr. Uhrmager, Pallesen-Rohde imod Betaling af 1 Rbd. pr. Stk. Ballet begynder Kl. 7 Aften, Demaskering finder Sted Kl. 11. Ingen i uanstændig Dragt, eller med Træskoe, tilstædes Adgang. Aarhus, den 18de Februar 1846. Directionen.
Aarhuus Stifts-Tidende, 1846-02-26
Ved allerhøieste Rescript af 5te dennes har Hs. Maj. Kongen allernaadigst bevilget, at der ved Løgten Kro, paa Bosnæsgaards Mark, i Østerliisberg Herred, maa, istedetfor de ved Rescript af 12te Juli 1841 bevilgede 3 aarlige Markeder, sammesteds herefter indtil videre afholdes 12 Markeder til Forhandling af Kreaturer og Landmandens øvrige Producter, hvilke Markeder blive at afholde den første Onsdag i hver Maaned, og har Hs. Majestæt derhos, for at tilveiebringe en passende Forbindelse mellem disse Markeder og de ved allerhøieste Rescripter af 2den Marts og 31te Octbr. 1844 allernaadigst bevilgede Markeder ved Maarupvad Kro og ved RøndeKro her under Amtet, endvidere allernaadigst fastsat, at de sidstnævnte Markeder, istedetfor paa de i bemeldte allerhøieste Rescripter bestemte Dage, herefter skulle afholdes, paa førstnævnte Sted den 2den Onsdag i hvert Aars Marts, Mai, Septbr. og Novbr. Maaneder, og paa det sidstnævnte Sted den 3die Onsdag i de samme Maaneder, dog saaledes at disse saavelsom de ovennævnte Markeder, hvis nogen af de nævnte Dage maatte være en Helligdag, afholdes paa den nærmest paafølgende Sognedag.
Aarhuus Stifts-Tidende, 1846-02-26
Ved at bringe Foranstaaende til almindelig Kundskab bemærkes tillige, at ovennævnte allerhøieste Tilladelse ikkun er tilstaaet under den udtrykkelige Betingelse, at de ulovlige Sammenkomster, som hidtil have fundet Sted ved bemeldte Kroer, for at kjøbe og sælge Kreaturer, aldeles ophøre, og at det derhos er befalet, at den saaledes tilstaaede Ret til de nævnte nye Markeder skal være fortabt, saafremt der herefter sammesteds ulovligen holdes Markeder. - Randers Amtshuus, den 10de Februar 1836. W. Lorentz.
Aarhuus Stifts-Tidende, 1846-02-26
At Dampskibet "Christian den Ottende" afgaaer förste Gang i dette Aar, fra Kallundborg til Aarhuus Søndagen den 1ste og fra Aarhus til Kallundborg Mandagen den 2den Marts, Morgenen, Kl. 8, og saaledes fremdeles een Gang ugentlig i Marts Maaned, bekjendtgjöres herved. Aarhus Færgecontoir, den 24de Februar 1846. Richardt.
Aarhuus Stifts-Tidende, 1846-02-26
At Guldsmedmester Christian Frederik Høegh heraf Staden under Dags Dato har opgivet sit Bo til ordinair Skiftebehandling og Deeling imellem sine Creditorer, bekjendtgjøres herved. Aarhuus Skifteret, den 19de Februar 1846. Fleischer. Engelsted. Lodder tilleie i Oldjorden.
Aarhuus Stifts-Tidende, 1846-02-26
De af Guldsmed Høegh leiede Lodder i Oldjorden, nemlig: No 10 i Vestre Vangs vestre Fald og No 4 i samme Vangs østre Fald, blive efter Kæmnerens Begjæring, stillede til ny Auction til Bortleielse i 10 Aar for Guldsmed Høeghs Boes Regning, hvilken Auction afholdes paa Raadstuen Tirsdagen den 3die Marts, om Formiddagen Kl. 11. Aarhuus, den 24de Februar 1846. Fleischer.
Aarhuus Stifts-Tidende, 1846-02-26
Skov-Auction. Tirsdagen den 3die Marts førstkommende foretages i Marselisborg Hestehauge Auction over 250 Bunker, Bøge=Udluftning, tildeels af mere end almindelig Størrelse. Liebhaverne ville give Møde ved Toftnæs Enkes Bopæl i bemeldte Skov, Kl. 10 Formiddag. Hads og Ring Herreders Contoir, d. 20de Febr. 1846. Rosenstand.